[Foto's] SA'ner wen gesogte toekenning met skokfoto | Maroela Media
Algehele wenner: Natuurlewefotograaf van die jaar. Foto: Brent Stirton
Die Suid-Afrikaanse fotograaf en joernalis Brent Stirton is vandeesweek vir die soveelste keer deur die Natural History-museum in Londen aangewys as die natuurlewefotograaf van die jaar.
Sy foto van 'n swartrenoster wat onthoring is deur stropers het gesorg dat Stirton weer met die louere wegstap. Stirton het sy toekenning tydens 'n gala-geleentheid by die museum in Londen ontvang.
Die foto is by die Hluhluwe Imfolozi-natuurreservaat in KwaZulu-Natal geneem. Volgens Stirton is dit geneem as deel van 'n ondersoek na die onwettige handel in renosterprodukte. Hy sê hy glo die renoster is deur plaaslike stropers aangeval.
"Vir my om te wen [met hierdie foto] en vir die beoordelaars om hierdie soort foto te erken, illustreer dat ons nou in 'n ander tyd leef, en dat dit 'n regte kwessie is," het Stirton aan BBC News gesê. "Renosters is net een van die dierespesies wat teen 'n hoogsversnelde koers uitgewis word en ek is dankbaar dat die beoordelaars hierdie foto gekies het, want dit gee die kwessie nog 'n platform vir bespreking."
Wenner: Jong natuurlewefotograaf van die jaar. Foto: Daniël Nelson
Lewis Blackwell, voorsitter van die beoordelaarspaneel vir die kompetisie, sê die beeld van die renoster op die foto het 'n groot impak op die paneel gelaat. "Mense mag dalk gewalg of geskok wees deur die foto, maar dit trek jou in en jy wil meer weet. Jy wil weet wat is die storie agter die foto. Jy kan nie daarvan ontsnap nie, want dit konfronteer jou met wat in die wêreld aangaan."
"My eerste kind word in Februarie gebore – ek is 48. Ek dink ek het ouerskap vir so 'n lang tyd agterweë laat bly omdat ek tot 'n mate deur die aard van my werk as fotojoernalis geloof in die mensdom verloor het," het Stirton gesê.
'n Meer vreedsame foto van 'n jong westelike laagland-gorilla wat aan 'n vrug vreet, is die onderwerp van die wen-foto in die jong natuurfotograaf van die jaar-kategorie. Dié foto is deur die 18-jarige Nederlandse fotograaf Daniël Nelson geneem.
Algehele wenner: Natuurlewefotograaf van die jaar. Foto: Brent Stirton, RSA
Wenner: Jong natuurlewefotograaf van die jaar. Foto: Daniël Nelson, Nederland
Wenner: 11 – 14 jaar. Foto: Ashleigh Scully, VSA
Wenner: Gedrag van amfibieë en reptiele. Foto: Brian Skerry, VSA
Wenner: Swart en wit. Foto: Eilo Elvinger, Luxemburg
Wenner: 10 jaar en jonger. Foto: Ekaterina Bee, Italië
Wenner: Diere in hul natuurlike habitat. Foto: Marcio Cabral, Brasilië
fotografie Londen Renosterstropery
Die foto is net wat die wereld nodig het om te sien en dit is nie net diere wat so wreed vermoor word vir n simpel stuk ivoor nie . Nee mense word net so wreed vermoor en net die moordenaars sal weet hoekom ???????